Petro Janura

Petro Janura (1911–1983) ishte një personalitet i rëndësishëm i gjuhës, letërsisë, dhe folklorit shqiptar në Jugosllavi nga mesi i viteve '50 deri në vitet '80. Një shkrimtar, gazetar, folklorist, pedagog,Bollettino della Badia Greca di Grottaferrata, Volumes 27-29, Scuola Tipografica Italo-Orientale "S.Nilo", 1973, p.132 kritik letrar dhe studiues, ai mbahet mend si themelues i Katedrës së gjuhës shqipe të Universitetit të Shkupit, dhe kryeredaktor i revistave me bazë në Shkup si Flaka e vëllazërimit, dhe Jehona.
Jeta
Janura lindi më 25 mars 1911 në Fier, atëherë ishte ende pjesë e Perandorisë Osmane. Ai emigroi në Romani në moshë të re ku edhe përfundoj shkollën e mesme. Janura studioi drejtësi në Itali dhe diplomoi në jurisprudencë në Universitetin e Pizës. Në vitin 1941 ai u kthye në Shqipëri (në atë kohë Mbretëria shqiptare nën sundimin e Italisë) ku ai filloj të punojë si gjykatës në Gostivar, e cila së fundmi kishte qenë e përfshirë në shtetin shqiptar. Janura mbeti në Jugosllavi pas Luftës së Dytë Botërore.Nga ai moment ai ishte i angazhuar në zhvillimin e letërsisë dhe gjuhës shqipe, kritikës letrare, si dhe gjendjes së përgjithshme të gjuhës shqipe në kuadër të Jugosllavisë, dhe veçanërisht në Republikën e Maqedonisë. Ai ishte gjithashtu një folklorist, duke mbledhur dhe publikuar folklorin e rrallë shqiptar. Si kreu i Katedrës Shqiptare në Universitetin e Shkupit, ai mor pjesë në Kongresin e Drejtshkrimit në vitin 1972 dhe ishte një nga nënshkruesit e rregullave drejtshkrimore të sapoformuara. Janura vdiq më 30 gusht 1983.

Puna

Publikimet
Naim Frasheri. Vepra, Beograd: Enti për botimin e teksteve i Republikës Socialiste të Serbisë, 1963. OCLC 504735974.
Ranite iluministički idei kaj Albancite vo Polog, Shkup 1983. OCLC 442193922.
Migjeni, Shkup: Flaka e vëllazërimit, 1982. OCLC 440105087.
Nga historia e alfabetit të gjuhës shqipe, Shkup:  Nova Makedonia, 1969. OCLC 50816250.
Përralla popullore, si koleksionist dhe redaktor, Shkup: Nova Makedonija, 1964.
O lejlek haxhibek, Shkup: Nova Makedonija, 1968.
Përmallimi i gyrbetçijve, nga Milisav Antonijevic-Drimkolski, si përkthyes, Prishtinë: Rilindja, 1958.

 Referime  

Kategoria:Lindje 1911
Kategoria:Vdekje 1983
Kategoria:Njerëz nga Fieri
Kategoria:Njerëz nga Vilajeti i Janinës
Kategoria:Mësues shqiptarë të shekullit XX
Kategoria:Shqiptarë në Jugosllavi
Kategoria:Albanologë shqiptarë
Kategoria:Akademikë shqiptarë
Kategoria:Folkloristë shqiptarë
Kategoria:Gazetarë shqiptarë
Kategoria:Përkthyes nga serbo-kroatishtja në shqip
Kategoria:Profesorë të Universitetit të Shkupit
Kategoria:Absolventët e Universitetit të Pizës